Çemekoyê Îstanbulî de 19ê teşrîna verêne de Ciwano dêrsimij Mehmet Ali Îbîn seba ke adres kêm ameyo nuştene, kargo wextê ci de nêresna cayê ci. Wayîrê paketî telefon kerd û waşt ke  tebera teslîmê ci bikero. Îbînî hela ke paket teslîm kerd mebanê kuçeyî de hetê wayîrê paketî  Tayfun Ş.yî ra raştê hêrişî ame.
Îbîno ke qezaya Pilemûrîye ya Dêrsimî ra yo netîceya derbkerdişî de gonîya mezgî ra serwîsê ciewnîyayîşê giranî de gerîya binê tedawî la rixmê heme mudaxaleyan nêxelisîya. Badê mergê Îbînî hêrişkar Tayfun Ş. bi sûcê ''carakiştişî'' ra ame tepiştene.
